Document ID: 31994D0723

Odločba Komisije
z dne 26. oktobra 1994
o spremembah poglavja 3 Priloge I k Direktivi Sveta 92/118/EGS o določitvi zahtev glede zdravstvenega varstva živali in javnozdravstvenega varstva, ki urejajo trgovino in uvoz v Skupnost za proizvode, za katere ne veljajo navedene zahteve, določene v posebnih pravilih Skupnosti iz Priloge A(I) k Direktivi 89/662/EGS, glede povzročiteljev bolezni pa k Direktivi 90/425/EGS
(Besedilo se nanaša na EGP)
(94/723/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/118/EEC z dne 17. decembra 1992 o določitvi zahtev glede zdravstvenega varstva živali in javnozdravstvenega varstva, ki urejajo trgovino in uvoz v Skupnost za proizvode, za katere ne veljajo navedene zahteve, določene v posebnih pravilih Skupnosti iz Priloge A(I) k Direktivi 89/662/EGS, glede povzročiteljev bolezni pa k Direktivi 90/425/EGS [1], kakor je bila spremenjena z Odločbo Komisije 94/466/ES [2], in zlasti drugega odstavka člena 15 Direktive,
ker bi bilo treba z vidika izkušenj, pridobljenih z izvajanjem predpisanih določb, spremeniti pogoje, ki urejajo trgovino s kožami kopitarjev in njihov uvoz, ki niso zajete v Direktivi 64/433/EGS ali Direktivi 72/462/EGS; ker bi bilo treba poglavje 3 Priloge I k omenjeni direktivi ustrezno preoblikovati;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Poglavje 3 Priloge I k Direktivi 92/118/EGS se zamenja s to prilogo.
Člen 2
Ta odločba začne veljati 1. decembra 1994.
Člen 3
Ta odločba je naslovljena na države članice.
V Bruslju, 26. oktobra 1994

Labels: 0
3
17
6